Gregorio Español - Wikipedia

# Gregorio Español

### Na Galipedia, a wikipedia en galego.

Gregorio Español (ca. 1560 - despois de 1630), foi un escultor que traballou en León e Galiza nos séculos XVI e XVII. A súa obra máis relevante foi o novo coro da Catedral de Santiago de Compostela.

## [editar] Biografía

Gregorio Español naceu na cidade episcopal de Astorga, León, arredor de 1560. Debeu estar vinculado ao taller de Gaspar Becerra (1520-1568), escultor andaluz que traballou durante un tempo na diócese astorgana.

En 1596 trasladouse a Santiago, encargandolle de seguido o cabido da sé, un novo coro, no que traballa xunto a Juan Dávila entre 1599 e 1608. No intermedio deste tempo, en 1598 foi chamado a Monforte de Lemos, para o Colexio da Antiga. Español non de se desvinculou da diócese asturicense, onde voltaría para realizar traballos diversos. Así realizará o sagrario da igrexa parroquial de Biobra, no Valdeorras. En 1630, porén, volvía a estar activo en Compostela, onde se sabe que estaba traballando no retábulo das Reliquias da catedral. Ignórase a data certa da súa morte.

Parte da súa obra está exposta actualmente no Museo de Astorga.

Traído desde "http://gl.wikipedia.org../../../g/r/e/Gregorio_Espa%C3%B1ol_d074.html"

Categorías: Escultura | Escultores de Galicia | Catedral de Santiago

##### Views

- Artigo
- Discusión
- Revisión actual

##### Procura

##### Outras linguas

- Español